Иван Ковач (композитор)

И́ван Ко́вач, * 1. август 1937, Руски Керестур, Войводина – 18. апрѣль 1992, Новый Сад, Сербия) — композитор, педагог, сын Михала Ковача, писателя,Мишанич О. В., Стаценко Н. С.,Цап М. М. сполоченскый и културный дѣятель меджи Русинами Войводины.Душан Михалек. 

Биография
Закончив гимназию и оддѣлѣня клавира музичной школы Исидор Баич в Новом Садѣ, пак на Београдской музичной академии штудовав клавир и композицию и дипломовав в року 1969 з фахом композитора. Уже и в часѣ штудий працовав в Радию Нови Сад, а по штудиях быв выбраный за музичного редактора; быв директором музичной школы Исидор Баич, доцентом и деканом музичного оддѣлѣня Академии Умѣня в Новом Садѣ. В року 1986 быв выбраный на секретаря Предсѣдательства Союза композиторох Югославии. 

Творба
Творчым идеям Ивана Ковача найближа камерна музика. Про камерный гусльовый оркестер написав: Концерт, Serenadu bukoliku (1971), Прелудию, вариации и фугу (з хором, клавиром и бубноритмичныма инштрументами, 1976) и Funerailles. З камерных композиций тыж треба спомянути сонаты про гобой и клавир (1967-1972), гуслѣ и клавир (1978), Sonatu-torzo про кларинет и клавир (1974), Три смутны пьесы про виолончело и клавир,Видео, наперек титулку обсягуе лем двѣ з них. Смыковый квартет (1973). Значну часть творчости придѣлив клавиру: Прелудия и фуга, Суита, Sonata (hommage à I. Kassowic) (1971), Toccata quasi una sonata, Вариации и фуга на два клавиры. Композиции про оркестер: Симфония (1969) и Клавирный концерт и оратория Бороню, котры достали награды на конкурзу з нагоды юбилея Билечанкы (1980). Иван Ковач быв и автор великого числа соло спѣванок, хоровых композиций, дѣточой и сценичной музикы (ай про фестивалы Червена ружа и Червене пупче),  а тыж быв музичный критик и публициста.

Жерела и одказы



 Референции 

Катеґорія:Композіторы і музиканты
Катеґорія:Педаґоґы